stanford-oval/wikipedia huggingface dataset:
ซี418
ชีวิตและอาชีพการงาน

โรเซนเฟลด์เกิดที่ประเทศเยอรมนีตะวันออกในปี ค.ศ. 1989 พ่อของเขามีเชื้อสายเยอรมันที่เกิดในสหภาพโซเวียตซึ่งทำงานเป็นช่างทอง ส่วนแม่ของเขาเป็นชาวเยอรมัน เขาเรียนรู้วิธีสร้างเพลงจาก ซชิซึมแทร็กเกอร์ เวอร์ชันแรก ๆ ( ตัวโคลนยอดนิยมของ อิมพอลซ์แทร็กเกอร์ ) และ อะบลีทอนไลฟ์ในช่วงต้นทศวรรษ 2000 ซึ่งทั้งสองเป็นเครื่องมือพื้นฐานในเวลานั้น  แฮร์รี โรเซนเฟลด์ น้องชายของเขาเป็นผู้แนะนำให้เขารู้จักการแต่งเพลงผ่านอะบลีทอนไลฟ์  พี่ชายของเขายังเป็นที่รู้จักในชื่อ C818 ซึ่งเขาเลือกชื่อ C418 โดยกล่าวว่าชื่อนี้ "คลุมเครือและไม่ได้มีความหมายนัยอะไรซ่อนไว้เลย"
ในช่วงต้นปี ค.ศ. 2009 โรเซนเฟลด์เริ่มร่วมมือกับ มาร์คุส "น็อชต์" แพร์ช็อน ผู้สร้างเกมไมน์คราฟต์ ผ่านทางฟอรัมอินเทอร์เน็ตที่ชื่อว่า ทีไอจีซอร์ซ โรเซนเฟลด์รับผิดชอบการทำเสียงประกอบและดนตรีในวิดีโอเกมไมน์คราฟต์ ที่กำลังดำเนินการอยู่ของแพร์ช็อน ซาวด์เอนจินในเกมที่ทำจาก ภาษาจาวา ที่เพิ่งพัฒนานั้นยังไม่ดีนัก ดังนั้นโรเซนเฟลด์จึงต้องมีความคิดสร้างสรรค์ในการสร้างเสียงประกอบและดนตรี
เมื่อวันที่ 9 พฤศจิกายน ค.ศ. 2013 โรเซนเฟลด์ ได้ปล่อยอัลบั้มชุดที่สองของเพลงประกอบอย่างเป็นทางการสำหรับไมน์คราฟต์ชื่อ ไมน์คราฟต์ - วอลูมเบตา เพลงใหม่หลายเพลงถูกเพิ่มเข้าไปในเกมซึ่งเพิ่งสร้างหลังจากเพลงชุดแรก คือ เนเธอร์ หรือ ดิเอน  ในปี ค.ศ. 2020 ซาวด์แทร็กได้รับการเผยแพร่ในรูปแบบแผ่นเสียงกับ โกสต์ลีอินเตอร์เนชันแนล  และการพิมพ์ซ้ำของ ไมน์คราฟต์ - วอลูมอัลฟา ที่วางจำหน่ายจริงก็ได้รับการปล่อยตัวเช่นกัน การเปิดตัว วอลูมเบตา ประกอบด้วยอัลบั้มดับเบิลซีดี และแผ่นเสียงไวนิล  ซึ่งในตอนแรกได้จำหน่ายเฉพาะในทวีปยุโรป และต่อมาถูกได้เผยแพร่ต่อทั่วโลก
แพร์ช็อนและโรเซนเฟลด์ ทำงานร่วมกันอีกครั้งหลังจากไมน์คราฟต์ได้ประสบความสำเร็จ ในการสร้างเกมใหม่ชื่อ 0x10 เกมดังกล่าวไม่เคยวางจำหน่าย โดยแพร์ช็อน จะหยุดการพัฒนาอย่างไม่มีกำหนดในเดือนสิงหาคม ค.ศ. 2013
ต่อมาในปี ค.ศ. 2015 เพลงประกอบ ไมน์คราฟต์ - วอลูมอัลฟา ได้รับการเผยแพร่ในรูปแบบทางกายภาพบน โกสต์ลีอินเตอร์เนชันแนล  การเปิดตัวครั้งนี้ประกอบด้วยอัลบั้มฉบับซีดีปกติ, ฉบับไวนิลซึ่งมาพร้อมกับรหัสสำหรับสำเนาดิจิทัลของอัลบั้ม และอัลบั้มฉบับจำกัดพิมพ์บนไวนิลโปร่งแสงสีเขียว
หลังจากการอัปเดต ไมน์คราฟต์ "อัปเดตอควาติก" ในปี ค.ศ. 2018 เพลงใหม่ 3 เพลงถูกเพิ่มเข้าไปในเกม อาทิ "ดรากอนฟิช", "ชูนิจิ", "แอกซ์โซลอตล์" - เผยแพร่โดย โรเซนเฟลด์ ในวันที่ 9 สิงหาคม 10 พฤศจิกายน และ 12 ธันวาคม 2018 ตามลำดับบน สปอติฟาย ในรูปแบบซิงเกิล ทั้งหมดจะถูกรวมไว้ในอัลบั้มที่สาม โรเซนเฟลด์กล่าวยืนยันในทวิตเตอร์
ผลงานเสียง

ไลฟ์เชนจิงโมเมนต์ซีมไมเนอร์อินพิกเจอร์ส (2010)
ไมน์คราฟต์ - วอลูมอัลฟา (2011)
72 มินิตส์ออฟเฟม (2011)
วัน (2012)
ไมน์คราฟต์ - วอลูมเบตา (2013)
148 (2015)
ดีฟ (2017)
เอ็กซ์เคอร์ชันส์ (2018)
ผลงานเชิงภาพยนตร์

| ปี | ชื่อ | อำนวยการการสร้าง | ประเภท |
| --- | --- | --- | --- |
| 2555 | ไมน์คราฟต์ : เดอะสตอรีออฟโมแจง | พอล โอเวนส์ | สารคดี  |
| 2560 | บียอนสเตรนเจอร์ธิงส์ | ไมเคิล เดมป์ซีย์ | ซีรีส์โทรทัศน์ |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Daniel Rosenfeld
เว็บไซต์ทางการ
Daniel Rosenfeld ที่อินเทอร์เน็ตมูวีเดตาเบส
แม่แบบ:Mojang
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  เยอรมนี  สหรัฐ  เช็กเกีย 2 
วิชาการ:  zbMATH 
ศิลปิน:  มิวสิกเบรนซ์ 2
ซีเนอร์ไดโอด

ซีเนอร์ไดโอด
ความสัมพันธ์ระหว่างกระแสและศักย์ไฟฟ้า
ซีเนอร์ไดโอดและกระแสไหลย้อน  -i_{Z} แสดงในภาพวงจร
ซีเนอร์ไดโอด (อังกฤษ: Zener diode) เป็นอุปกรณ์สารกึ่งตัวนำจัดอยู่ในจำพวกไดโอด แต่ใช้งานเพื่อนำกระแสเมื่อได้รับไบอัสกลับ และระดับแรงดันไบอัสกลับที่นำซีเนอร์ไดโอดไปใช้งานได้เรียกว่า ระดับแรงดันพังทลายซีเนอร์ (Zener Breakdown Voltage ; Vz) ซีเนอร์ไดโอดจะมีแรงดันไบอัสกลับ (Vr) น้อยกว่า Vz เล็กน้อย ไดโอดประเภทนี้เหมาะที่จะนำไปใช้ควบคุมแรงดันที่โหลดหรือวงจรที่ต้องการแรงดันคงที่ เช่น ประกอบอยู่ในแหล่งจ่ายไฟเลี้ยง หรือโวลเทจเรกูเลเตอร์
ซีจีทีเอ็น (ช่องโทรทัศน์)

| --- | --- |

ประเทศ:  จีน
พื้นที่แพร่ภาพ: ทั่วโลก
เครือข่าย: CGTN
คำขวัญ: See The Difference.
สำนักงานใหญ่: ปักกิ่ง ประเทศจีน
แบบรายการ
ภาษา: อังกฤษ
ความเป็นเจ้าของ
เจ้าของ: สถานีวิทยุโทรทัศน์กลางแห่งประเทศจีน
ประวัติ
เริ่มออกอากาศ: 15 กันยายน พ.ศ. 2543 (24 ปี) ในชื่อ CCTV-9   26 เมษายน พ.ศ. 2553 (14 ปี) ในชื่อ CCTV-News   31 ธันวาคม พ.ศ. 2559 (7 ปี) ในชื่อ CGTN
ชื่อเดิม: CCTV-9   CCTV News
ลิงก์
เว็บไซต์: CCTV-NEWS
ออกอากาศ

ภาคพื้นดิน
 ลอสแอนเจลิส: 31.9
 ซานฟรานซิสโก: 36.3
 ฮิวสตัน: 55.6
 ชิคาโก: 61.2
 แซนตาบาร์บารา: 32.2
 VIS3: ช่อง 29 (ยูเอชเอฟ)
เคเบิลทีวี
 CATV: ช่อง 9
 ทรูวิชั่นส์: ช่อง 794
ทีวีดาวเทียม
 Astro: ช่อง 503
 MNC Vision: ช่อง 353
 DirecTV: ช่อง 2119
 Dish Network: ช่อง 279
 พีเอสไอ: ช่อง 154
 จีเอ็มเอ็ม แซท: ช่อง 47
สื่อสตรีมมิง
CCTV.com: MMS/P2P
CNTV: CCTV-NEWS
WCETV.com: ชมออกอากาศสด
 
ซีจีทีเอ็น (อังกฤษ: CGTN; จีน: 中国环球电视网主频道) เดิมคือ ซีซีทีวี 9 และ ซีซีทีวี นิวส์ ตามลำดับ เป็นช่องรายการข่าวโทรทัศน์ภาคภาษาอังกฤษของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อวันที่ 15 กันยายน พ.ศ. 2543 ซึ่งนำเสนอรายการข่าว รายงานเจาะลึก วิเคราะห์ข่าว รวมถึงรายการที่นำเสนอศิลปวัฒนธรรมและภาพลักษณ์ของประเทศจีน แพร่ภาพสู่ผู้ชมทั่วโลกผ่านดาวเทียมกว่า 100 ประเทศทั่วโลก ผ่านโทรทัศน์ดาวเทียมและโทรทัศน์ภาคพื้นดินในบางประเทศ
ประวัติ

สถานีวิทยุโทรทัศน์กลางแห่งประเทศจีนได้พิจารณาให้มีการออกอากาศข่าวภาษาอังกฤษครั้งแรกเมื่อวันที่ 1 มกราคม พ.ศ. 2522 เพื่อสอดรับกับนโยบายปฏิรูปเศรษฐกิจและเปิดประเทศของประธานาธิบดีเติ้ง เสี่ยวผิง โดยระยะแรกออกอากาศทาง ซีซีทีวี 2 ในปี พ.ศ. 2527 และเริ่มถ่ายทอดออกอากาศทั่วโลกผ่านทาง ซีซีทีวี 4 ในเดือนกุมภาพันธ์ พ.ศ. 2534  และต่อมาทาง ซีซีทีวี 13 ในเดือนสิงหาคม ปีเดียวกัน ซีซีทีวีนิวส์ออกอากาศครั้งแรกเมื่อวันที่ 15 กันยายน พ.ศ. 2543 ในชื่อ ซีซีทีวี 9 นับเป็นช่องรายการข่าวภาคภาษาอังกฤษแห่งแรกของประเทศจีน
ในวันที่ 1 มกราคม พ.ศ. 2545 ซีซีทีวี-9 ได้ขยายช่องทางการออกอากาศมากขึ้น โดยเข้าไปออกอากาศผ่านโทรทัศน์เคเบิลในสหรัฐอเมริกา ในยุคบุกเบิก มีผลงานสำคัญ คือการนำเสนอข่าวโอลิมปิกฤดูร้อน 2008 ที่ประเทศจีนเป็นเจ้าภาพ
รูปแบบรายการของซีซีทีวี-9 จะเน้นรายการปกิณกะทั่วไป โดยมีรายการข่าว รายการท่องเที่ยว และรายการสอนภาษาออกอากาศด้วย นับตั้งแต่การปรับรูปแบบมาเป็นซีซีทีวี นิวส์ ในวันที่ 26 เมษายน พ.ศ. 2553 สถานีได้เน้นการนำเสนอข่าวตลอดทั้งวัน โดยเสนอข่าวทุกๆ ชั่วโมง ชั่วโมงละ 30 นาที
การเปลี่ยนแปลง

ซีซีทีวีนิวส์ออกอากาศครั้งแรกเมื่อวันที่ 26 เมษายน พ.ศ. 2553 เวลา 19:00 น. ตามเวลาในประเทศจีน โดยรายการที่ออกอากาศเป็นรายการใหม่ บางรายการเป็นรายการเดิมที่เปลี่ยนชื่อใหม่ ส่วนชื่อ ซีซีทีวี 9 เดิม ซีซีทีวีได้โอนไปให้กับช่องรายการสารคดีสองช่องของซีซีทีวีเอง ที่เริ้มออกอากาศเมื่อวันที่ 1 มกราคม พ.ศ. 2554
ซีซีทีวี นิวส์ได้ขยายสาขาออกไปในสหรัฐอเมริกาเมื่อวันที่ 6 กุมภาพันธ์ พ.ศ. 2555 ในชื่อ "ซีซีทีวี อเมริกา" มีสำนักงานที่กรุงวอชิงตัน ดี.ซี. และวันที่ 12 ตุลาคม ปีเดียวกัน ได้ขยายสาขาไปยังทวีปแอฟริกา มีสำนักงานที่กรุงไนโรบี ประเทศเคนยา ส่งผลให้ซีซีทีวีนิวส์มีสาขา 3 สาขาหลักด้วยกัน คือ กรุงปักกิ่ง (สำนักงานใหญ่) กรุงไนโรบี และกรุงวอชิงตัน ดี.ซี. และมีสาขาย่อยอีก 70 แห่งทั่วโลก
ซีซีทีวี นิวส์ได้เปลี่ยนชื่อเป็น CGTN พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน แต่ยังคงนำเสนอข่าวสารและรายงานเจาะลึก วิเคราะห์ข่าว รวมถึงรายการที่นำเสนอศิลปวัฒนธรรมและภาพลักษณ์ของประเทศจีนต่อเนื่องจากซีซีทีวีนิวส์เดิม โดยเริ่มออกอากาศในชื่อดังกล่าวในเวลา 12:00 น. ตามเวลาในประเทศจีน ของวันที่ 31 ธันวาคม พ.ศ. 2559 ซึ่งเป็นวันสิ้นปี โดยเริ่มออกอากาศด้วยรายการข่าว Global Watch ซึ่งมี ราเชล รูเบิล เป็นผู้ประกาศข่าวคนแรกในนามซีจีทีเอ็น โดยกราฟิก เพลงประกอบ ยังคงใช้ต่อเนื่องมาจากซีซีทีวีนิวส์เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน
การเปลี่ยนแปลง > การออกอากาศในประเทศไทย

ก่อนหน้านั้นมีการนำรายการของ CGTN เมื่อครั้งยังเป็น CCTV 9 และ CCTV News ช่วงต้น ออกอากาศทางช่อง ทีเอ็นเอ็น 24 ซึ่งต่อมาก็ได้ยุติลงพร้อมกับการปรับรูปแบบเป็นช่องรายการข่าวผ่านดาวเทียมแบบ Free To Air โดยการออกอากาศมีการบรรยายเป็นภาษาไทย
ในประเทศไทยสามารถรับชมช่อง CGTN ได้ทางทรูวิชั่นส์ช่อง 794 ในทุกแพ็กเกจที่ใช้ระบบดิจิตอลเคเบิลใยแก้ว
แหล่งข้อมูลอื่น

เว็บไซต์อย่างเป็นทางการ เก็บถาวร 2012-09-01 ที่ เวย์แบ็กแมชชีน (อังกฤษ)
CNTV English เก็บถาวร 2013-10-09 ที่ เวย์แบ็กแมชชีน (อังกฤษ)
| ด ค ก สถานีวิทยุโทรทัศน์กลางแห่งสาธารณรัฐประชาชนจีน  |
| --- | --- | --- |
| ช่องรายการ | ซีซีทีวี-1 (ทั่วไป) • ซีซีทีวี-2 (เศรษฐกิจ) • ซีซีทีวี-3 (ศิลปะ) • ซีซีทีวี-4 (จีนกลาง) • ซีซีทีวี-5 (กีฬา) • ซีซีทีวี-5+ (กีฬา) • ซีซีทีวี-6 (ภาพยนตร์) • ซีซีทีวี-7 (การทหาร) • ซีซีทีวี-8 (ละครโทรทัศน์) • ซีซีทีวี-9 (สารคดี) • ซีซีทีวี-10 (การศึกษา) • ซีซีทีวี-11 (งิ้ว) • ซีซีทีวี-12 (สังคมและกฎหมาย) • ซีซีทีวี-13 (ข่าว) • ซีซีทีวี-14 (เพื่อเด็ก) • ซีซีทีวี-15 (ดนตรี) • ซีซีทีวี-16 (โอลิมปิก) • ซีซีทีวี-17 (การเกษตร) • ซีซีทีวี-นิวส์ (ข่าวภาษาอังกฤษ) • ซีจีทีเอ็น ฟร็องแซ • ซีจีทีเอ็น เอสปาญอล • ซีซีทีวี-العربية (อาหรับ) • ซีซีทีวี-รุสสกีย์ (รัสเซีย) |  |
| ดูเพิ่ม | อาคารสำนักงานใหญ่ซีซีทีวี • ซีเอ็นทีวี |  |
ซีบีบีซี (ช่องโทรทัศน์)

| --- | --- |

ประเทศ:  สหราชอาณาจักร
คำขวัญ: Just imagine...
แบบรายการ
ระบบภาพ: 576i (16:9 SDTV) 1080i (HDTV)
ความเป็นเจ้าของ
เจ้าของ: BBC
ช่องรอง: BBC One BBC Two BBC Four BBC News BBC Parliament CBeebies
ประวัติ
เริ่มออกอากาศ: 11 กุมภาพันธ์ 2002; 22 ปีก่อน (2002-02-11)
แทนที่โดย: CBBC on Choice (CBBC programming strand on BBC Choice)
ลิงก์
เว็บไซต์: www.bbc.co.uk/tv/cbbc
ออกอากาศ

ภาคพื้นดิน
Freeview: Channel 120 Channel 123 (HD)
เคเบิลทีวี
Virgin Media  (UK): Channel 701 Channel 710 (HD)
Virgin Media Ireland: Channel 608
Telenet (Belgium): Channel 605
Naxoo (Switzerland): Channel 215
TrueVisions (Thailand): Channel 147
Ziggo (Netherlands): Channel 63
WightFibre: Channel 17
StarHub TV (Singapore): Channel TBA
SkyCable (Philippines): Channel TBA
ทีวีดาวเทียม
Sky (UK): Channel 613 (SD/HD) Channel 633 (SD/HD)
Freesat: Channel 600 (SD/HD) Channel 607 (SD)
Sky (Ireland): Channel 613
Astra 2E: 10818 V 22000 5/6 10847 V 23000 2/3 (HD)
TrueVisions (Thailand): Channel 147
Dish Network (USA): Channel 9407
สื่อสตรีมมิง
BBC iPlayer: Watch live (UK only)
FilmOn: Watch live
TVCatchup: Watch live (UK only)
Horizon Go: Watch live (Ireland only) Watch live (Switzerland only)
 
ซีบีบีซี (อังกฤษ: CBBC; ย่อมาจาก Children's BBC) เป็นช่องโทรทัศน์ประเภทรับชมโดยไม่เสียค่าใช้จ่ายในสหราชอาณาจักรของบีบีซี โดยเริ่มการแพร่ภาพเมื่อวันที่ 11 กุมภาพันธ์ พ.ศ. 2545 จากที่เดิมเป็นเพียงรายการส่วนหนึ่งของช่องบีบีซีอื่นเท่านั้น โดยมีกลุ่มเป้าหมายเป็นผู้ชมที่มีอายุ 6 ถึง 12 ปี ในขณะที่สถานีพี่น้องอีกสถานีหนึ่งที่ชื่อว่าซีบีบีส์มีกลุ่มเป้าหมายเป็นผู้ชมที่มีอายุต่ำกว่านี้ เมื่อปี พ.ศ. 2551 และ พ.ศ. 2558 ซีบีบีซีได้รับรางวัล "ช่องโทรทัศน์ประจำปี" (Channel of the Year) ที่งาน Children's BAFTA โดยมีผู้ชมเฉลี่ย 300,000 คนต่อวัน
เมื่อวันที่ 22 สิงหาคม พ.ศ. 2551 บีบีซีประกาศว่าจะมีการแพร่ภาพสดช่องซีบีบีซีผ่านทางเว็บไซต์ตั้งแต่วันที่ 16 กันยายน ของปีเดียวกัน
รายการที่ออกอากาศ > รายการที่มีผู้ชมมากที่สุด

นี่คือรายชื่อ 10 รายการแรกของช่องซีบีบีซีที่มีผู้ชมมากที่สุด ซึ่งจัดอันดับโดย BARB
| Rank | Show | Episode | Date | Viewers |
| --- | --- | --- | --- | --- |
| 1 | The Sarah Jane Adventures | The Empty Planet (Part 1) | 1 November 2010 | 993,000 |
| 2 | The Sarah Jane Adventures | Lost in Time (Part 1) | 8 November 2010 | 984,000 |
| 3 | The Sarah Jane Adventures | Death of the Doctor (Part 2) | 26 October 2010 | 960,000 |
| 4 | The Sarah Jane Adventures | Death of the Doctor (Part 1) | 25 October 2010 | 920,000 |
| 5 | Tracy Beaker Returns | Shadows | 13 January 2012 | 874,000 |
| 6-7 | Tracy Beaker Returns | Slow Burn | 6 January 2012 | 856,000 |
| 6-7 | Tracy Beaker Returns | Big Brother | 20 January 2012 | 856,000 |
| 8 | My Sarah Jane | A Tribute to Elisabeth Sladen | 23 April 2011 | 830,000 |
| 9 | Tracy Beaker Returns | Full Circle | 8 January 2010 | 828,000 |
| 10 | The Sarah Jane Adventures | Goodbye, Sarah Jane Smith (Part 2) | 16 November 2010 | 824,000 |
ดูเพิ่ม

ซีบีบีส์
บรรษัทแพร่ภาพกระจายเสียงอังกฤษ
แหล่งข้อมูลอื่น

CBBC  ที่ บีบีซีออนไลน์
ซีเรียม-140

| ทั่วไป |
| --- | --- |
สัญลักษณ์: 140Ce
ชื่อ: ซีเรียม-140, 140Ce, Ce-140
โปรตอน (Z): 58
นิวตรอน (N): 82
ข้อมูลนิวไคลด์
ปริมาณในธรรมชาติ: 88.45%
สปิน: 0
Excess energy: -88083.278 keV
พลังงานยึดเหนี่ยว: 8376.368 keV
ซีเรียม-140 (อังกฤษ: Cerium-140) เป็นไอโซโทปธรรมชาติที่เสถียรของซีเรียม ไอโซโทปนี้ได้จากการสลายตัวของ แลนทานัม-140 , นีโอดิเมียม-144 และเพรซิโอดิเมียม-140
| 0 | 1 | 2 |
| --- | --- | --- |
| เบากว่า:   ซีเรียม-139 | ซีเรียม-140 เป็นส่วนหนึ่งของ   ไอโซโทปของซีเรียม | หนักกว่า:   ซีเรียม-141 |
| ผลผลิตจากการสลายของ:   แลนทานัม-140, เพรซิโอดิเมียม-140, นีโอดิเมียม-144 | ห่วงโซ่การสลาย   ของซีเรียม-140 | สลายตัวไปเป็น:   เสถียรแล้ว |
ซีเฟรชอินดัสตรี

| --- | --- |
ประเภท: อาหารและเครื่องดื่ม
อุตสาหกรรม: เกษตรและอุตสาหกรรมอาหาร
รูปแบบ: บริษัทมหาชน SET:CFRESH
ก่อตั้ง: 29 พฤศจิกายน พ.ศ. 2525 (ในชื่อ "บริษัท ซีเฟรชอินดัสตรี จำกัด") 9 มีนาคม พ.ศ. 2537 (ในชื่อ "บริษัท ซีเฟรชอินดัสตรี จำกัด (มหาชน)")
สำนักงานใหญ่: 402 หมู่ 8 ถนนชุมพร-ปากน้ำ ตำบลปากน้ำ อำเภอเมือง ชุมพร 
บุคลากรหลัก: ณฤทธิ์ เจียอาภา (ประธานกรรมการ)
เว็บไซต์: http://www.seafresh.com
บริษัท ซีเฟรชอินดัสตรี จำกัด (มหาชน) (อังกฤษ: SEAFRESH INDUSTRY PUBLIC COMPANY LIMITED ชื่อย่อ:CFRESH)  บริษัทก่อตั้งเมื่อวันที่ 29 พฤศจิกายน พ.ศ. 2525 ประกอบธุรกิจผลิตและส่งออกผลิตภัณฑ์กุ้งแช่แข็ง ในวันที่ 2 กรกฎาคม พ.ศ. 2536 บริษัทได้เข้าจดทะเบียนในตลาดหลักทรัพย์แห่งประเทศไทย และในวันที่ 9 มีนาคม พ.ศ. 2537 แปลงสภาพเป็นบริษัทมหาชนพร้อมกับเปลี่ยนชื่อเป็นบริษัท ซีเฟรชอินดัสตรี จำกัด (มหาชน) ปัจจุบันบริษัทเป็นผู้ผลิตและจัดจำหน่ายอาหารทะเลแช่แข็ง โดยส่วนใหญ่เป็นกุ้งแช่แข็งในรูปแบบผลิตภัณฑ์ต่าง ๆ เช่น กุ้งสด กุ้งต้ม กุ้งชุบแป้ง กุ้งซูชิ เป็นต้น โดยผลิตภัณฑ์เกือบทั้งหมดส่งออกจำหน่ายต่างประเทศภายใต้เครื่องหมายการค้าของบริษัท ได้แก่ Seafresh, Sea Angel, Go Go, Thai Chia และเครื่องหมายการค้าของลูกค้า
ซีออฟธีฟส์

เกมแอ็กชันผจญภัย ค.ศ. 2018
| ซีออฟธีฟส์ |
| --- | --- |

ผู้พัฒนา: แรร์
ผู้จัดจำหน่าย: เอกซ์บอกซ์เกมสตูดิโอส์
กำกับ: เกร็ก เมย์เลส
อำนวยการผลิต: โจ นีต
ออกแบบ: ไมค์ แชปแมน
โปรแกรมเมอร์: ปีเตอร์ แคมป์เบล
ศิลปิน: ไรอัน สตีเวนสัน
เขียนบท: คริส ออลค็อก ไมค์ แชปแมน
แต่งเพลง: โรบิน บีนแลนด์
เอนจิน: อันเรียลเอนจิน 4
เครื่องเล่น: ไมโครซอฟท์ วินโดวส์ เอกซ์บอกซ์วัน เอกซ์บอกซ์ซีรีส์เอกซ์/เอส เพลย์สเตชัน 5
วางจำหน่าย: ไมโครซอฟท์ วินโดวส์, เอกซ์บอกซ์วันทั่วโลก: 20 มีนาคม ค.ศ. 2018เอกซ์บอกซ์ซีรีส์เอกซ์/เอสทั่วโลก: 10 พฤศจิกายน ค.ศ. 2020เพลย์สเตชัน 5ทั่วโลก: 30 เมษายน ค.ศ. 2024
แนว: แอ็กชันผจญภัย
รูปแบบ: หลายผู้เล่น
ซีออฟธีฟส์ (อังกฤษ: Sea of Thieves) เป็นวิดีโอเกมแอ็กชันผจญภัย ค.ศ. 2018 ที่ได้รับการพัฒนาโดยบริษัทแรร์ และเผยแพร่โดยเอกซ์บอกซ์เกมสตูดิโอส์ ผู้เล่นจะสวมบทบาทเป็นโจรสลัดที่เดินทางจากวงสมาคมการค้าต่าง ๆ เพื่อที่จะกลายเป็นสุดยอดตำนานโจรสลัด ซีออฟธีฟส์เป็นวิดีโอเกมหลายผู้เล่นมุมมองบุคคลที่หนึ่งที่ผู้เล่นร่วมมือกันเพื่อสำรวจโลกที่เปิดกว้างผ่านเรือโจรสลัด เกมนี้ได้รับการอธิบายว่าเป็น "เกมผจญภัยในโลกที่ใช้ร่วมกัน" ซึ่งหมายความว่ากลุ่มผู้เล่นจะต้องเผชิญหน้ากันเป็นประจำในระหว่างการผจญภัยของพวกเขา โดยบางครั้งก็รวมตัวเป็นพันธมิตรกัน และบางครั้งก็เป็นแบบตัวต่อตัว
เกมดังกล่าวได้รับการกำหนดแนวคิดครั้งแรกใน ค.ศ. 2014 โดยบริษัทแรร์ได้รับแรงบันดาลใจจากผู้เล่นเกมพีซี เช่น อีฟออนไลน์, เดย์แซด และรัสต์ ซึ่งใช้เครื่องมือที่เกมเหล่านี้จัดหาให้เพื่อสร้างเรื่องราวส่วนตัวของพวกเขาเอง วงสมาคมได้สำรวจการตั้งค่าที่แตกต่างกันสำหรับเกม เช่น แวมไพร์และไดโนเสาร์ แม้ว่าในที่สุดมันจะกลายเป็นธีมโจรสลัด แต่ก็ได้รับแรงบันดาลใจจากภาพยนตร์ เช่น ไพเรทส์ออฟเดอะแคริบเบียน และกูนี่ส์ ขุมทรัพย์ดำดิน เกมดังกล่าวมีระบบความก้าวหน้าที่ปลดล็อกไอเทมใช้เพื่อความสวยงามเท่านั้น เนื่องจากทีมพัฒนาต้องการสนับสนุนให้ผู้เล่นทั้งทั่วไปและผู้มีประสบการณ์เล่นด้วยกัน เมื่อเทียบกับเกมอื่น ๆ ของบริษัทแรร์ กระบวนการพัฒนาซีออฟธีฟส์มีความโปร่งใสมากกว่า โดยบริษัทแรร์จะเชิญแฟน ๆ มาทดสอบการสร้างในช่วงต้นของเกม
ไมโครซอฟท์ได้เปิดตัวเกมในเดือนมีนาคม ค.ศ. 2018 สำหรับวินโดวส์และเอกซ์บอกซ์วัน นอกจากนี้ยังเป็นหนึ่งในเกมของผู้ผลิตสินค้าแรกสุดที่ออกสำหรับสมาชิกเอกซ์บอกซ์เกมพาส เกมดังกล่าวได้รับการวิจารณ์ที่หลากหลายโดยทั่วไปเมื่อมีการเปิดตัว โดยนักวิจารณ์ยกย่องการรบทางเรือ, รูปแบบการเล่นหลายคน, ภาพ และฟิสิกส์ของเกม ส่วนการวิพากษ์วิจารณ์มุ่งไปที่การขาดเนื้อหา, ความก้าวหน้า และรูปแบบการเล่นที่ตื้นเขิน บริษัทแรร์แลเห็นว่าเกมนี้เป็น "เกมในรูปแบบบริการ" และได้เผยแพร่การอัปเดตเนื้อหาจำนวนมากหลังจากเกมออกวางจำหน่าย ซึ่งหลายรายการได้รับการตอบรับอย่างดี เกมดังกล่าวประสบความสำเร็จในเชิงพาณิชย์และดึงดูดผู้เล่นมากกว่า 25 ล้านคน ณ เดือนตุลาคม ค.ศ. 2021 ส่วนเกมเวอร์ชันปรับปรุงยังวางจำหน่ายสำหรับเอกซ์บอกซ์ซีรีส์เอกซ์/เอสในเดือนพฤศจิกายน ค.ศ. 2020 และวางจำหน่ายบนเครื่องเพลย์สเตชัน 5 ในวันที่ 30 เมษายน ค.ศ. 2024
รูปแบบการเล่น

ซีออฟธีฟส์เป็นวิดีโอเกมแอ็กชันผจญภัยมุมมองบุคคลที่หนึ่ง ในตอนเริ่มเกม ผู้เล่นจะเลือกรูปประจำตัวของผู้เล่นที่สุ่มสร้างขึ้นอย่างเป็นระบบ เกมนี้ตั้งอยู่ในโลกที่ใช้ร่วมกัน ซึ่งหมายความว่ากลุ่มผู้เล่นจะได้เผชิญหน้ากันตลอดการผจญภัยของพวกเขา ผู้เล่นเดี่ยวและคู่ล่องเรือไปในเรือสลูปแบบว่องไว ในขณะที่ผู้เล่นที่เล่นเป็นกลุ่มควบคุมกลุ่มคนในเรือแกลลีออนที่มีขนาดใหญ่กว่า 3 คน หรือ 4 คนซึ่งร่วมมือกันโดยสมมติบทบาทที่แตกต่างกัน เช่น การบังคับเรือ, การควบคุมปืนใหญ่, การนำทาง, การขึ้นเรือข้าศึก, การเดินเรือ และการสอดแนมจากรังกา บางครั้งผู้เล่นอาจพบผู้เล่นที่เป็นศัตรู ซึ่งอาจโจมตีพวกเขาด้วยลูกปืนใหญ่หรือการบุกขึ้นเรือ หากพื้นที่ใต้ดาดฟ้าเรือได้รับความเสียหาย น้ำจะไหลเข้ามาและทำให้เรือค่อย ๆ จมลง ซึ่งผู้เล่นจำเป็นต้องปะรูด้วยไม้กระดานและเอาน้ำออกโดยใช้ถัง เกมนี้สามารถสร้างพันธมิตรกับฝ่ายอื่น ๆ ของผู้เล่นได้ พวกเขาจะได้รับโบนัสทองเมื่อกลุ่มในพันธมิตรเดียวกันเสร็จสิ้นการเดินทาง ทั้งนี้ การสร้างพันธมิตรไม่ได้ป้องกันผู้เล่นจากการโจมตีซึ่งกันและกัน หากตัวละครผู้เล่นเสียชีวิต พวกเขาจะถูกส่งไปยังเรือผีที่เรียกว่าเฟอร์รีออฟเดอะแดมด์ ซึ่งพวกเขารอจนกว่าพวกเขาจะสามารถเกิดใหม่ ส่วนโหมดผู้เล่นหลายคนที่แข่งขันกันชื่อ "อารีนา" ได้รับการนำมาใช้ในการอัปเดต แอนนิเวอร์ซารี ซึ่งอนุญาตให้ผู้เล่นสี่ทีมแข่งขันกันเองโดยรวบรวมเงินในแผนที่ขนาดเล็ก
ผู้เล่นสามารถเดินทางให้เสร็จสิ้นโดยบริษัทการค้าหลักสามบริษัทของเกม ได้แก่ นักสะสมทอง, ภาคีแห่งวิญญาณ และพันธมิตรการค้า ซึ่งในภารกิจที่เสนอโดยนักสะสมทอง ผู้เล่นจะได้รับแผนที่ขุมทรัพย์หรือปริศนาเพื่อค้นหาสมบัติ ส่วนการเดินทางที่นำเสนอโดยภาคีแห่งวิญญาณเป็นเพียงความท้าทายในการต่อสู้ ขณะที่พันธมิตรการค้านั้นต้องการให้ผู้เล่นส่งสินค้าไปยังผู้ขายภายในระยะเวลาที่จำกัด เกมนี้มีก๊กเล็ก ๆ อยู่สามก๊ก สองก๊กในนั้นคือเสียงเพรียกของนักล่า และกระดูกแห่งยมทูต ซึ่งเสียงเพรียกของนักล่าจะให้รางวัลแก่ผู้เล่นที่นำปลาและเนื้อสัตว์ที่ปรุงมาให้พวกเขา โดยเฉพาะอย่างยิ่งจากปลาที่หายากกว่า ส่วนกระดูกแห่งยมทูตจะตอบแทนสมบัติทุกประเภท แต่การจะก้าวขึ้นไปอยู่ในอันดับนั้น ผู้เล่นจะต้องมอบสมบัติพิเศษที่ต้องสาปให้หรือธงที่ขโมยมาจากเรือลำอื่น เมื่อผู้เล่นรวบรวมหีบสมบัติ พวกเขาจำเป็นต้องส่งพวกเขาไปยังตัวแทนของก๊กที่มอบหมายภารกิจ แม้ว่าฝ่ายที่ครอบครองหีบจะไม่มีทางป้องกันได้และอาจถูกผู้เล่นคนอื่นแย่งชิงไป เมื่อเสร็จสิ้นการเดินทางจะได้รับทองของผู้เล่น ซึ่งสามารถใช้ในการซื้อไอเทมตกแต่ง ส่วนสัตว์เลี้ยง, อีโมต และไอเทมตกแต่งเพิ่มเติมสามารถซื้อได้โดยใช้สกุลเงินจริงโดยเข้าไปที่ร้านค้าไพเรตเอ็มโพเรียม นอกจากนั้น เหรียญดับลูนที่ได้รับจากการได้รับคำชมเชยจากบิลจ์แรตส์ ซึ่งเป็นบริษัทการค้าแห่งที่สี่ที่แจกจ่ายภารกิจ, การท้าทาย และการตกแต่งที่เพิ่มเข้ามาในเกมผ่านการอัปเดตหลังการเปิดตัว สามารถแลกเปลี่ยนเป็นทองคำหรือชื่อเสียง ทั้งนี้ การอัปเดตแอนนิเวอร์ซารีจะเพิ่มทอลเทลส์ ซึ่งเป็นชุดภารกิจการเล่าเรื่องที่มีโครงสร้าง การทำภารกิจให้สำเร็จยังได้รับคะแนนชื่อเสียงของผู้เล่น ซึ่งจะปลดล็อกภารกิจที่ซับซ้อนมากขึ้นจากแต่ละฝ่าย และเครื่องตกแต่งที่ซื้อเพิ่มเติมได้ เมื่อผู้เล่นถึงอันดับ 50 ด้วยบริษัทการค้าสามแห่งจากทั้งหมด 6 บริษัท พวกเขาจะได้รับฉายา "ตำนานโจรสลัด" ซึ่งได้มอบไอเทมตกแต่งใหม่แก่ผู้เล่นและเข้าถึงที่ซ่อนโจรสลัด ที่เรียกว่าทาเวิร์นออฟเลเจนส์ ตลอดจนบริษัทการค้าพิเศษ ที่เรียกว่าอะธีนาส์ฟอร์ชูน
แหล่งข้อมูลอื่น

เว็บไซต์ทางการ
ในภาพหน้าจอการเล่นเกมนี้ ผู้เล่นกำลังยิงลูกปืนใหญ่ใส่เรือโจรสลัดที่เป็นศัตรู ซึ่งได้รับการควบคุมโดยผู้เล่นกลุ่มอื่น
ซิลิคอน

ซิลิคอน (อังกฤษ: Silicon) เป็นธาตุเคมีในตารางธาตุ ที่มีสัญลักษณ์ Si และเลขอะตอม 14 เป็นธาตุกึ่งโลหะแบบเตตระวาเลนต์ (คือมีวาเลนซ์เป็น 4) ซิลิคอนทำปฏิกิริยาน้อยกว่าธาตุที่คล้ายกันคือคาร์บอน เป็นธาตุที่มีมากที่สุดในเปลือกโลกเป็นอันดับ 2 มีปริมาตร 25.7% โดยน้ำหนัก ปรากฏในดินเหนียว เฟลด์สปาร์ (feldspar) หินแกรนิต ควอตซ์ และทราย ส่วนใหญ่จะอยู่ในรูปของซิลิคอน ไดออกไซด์ (หรือซิลิกา) และซิลิเกต (สารประกอบที่ประกอบจากซิลิคอน ออกซิเจน และ โลหะ) ซิลิคอน เป็นส่วนประกอบหลักของแก้ว ซีเมนต์ เซรามิก, อุปกรณ์สารกึ่งตัวนำ ส่วนใหญ่ และซิลิโคน (สารพลาสติกที่มักจะสับสนกับซิลิคอน) ซิลิคอนใช้เป็นสารกึ่งตัวนำอย่างแพร่หลาย เนื่องจาก สารกึ่งตัวนำเจอร์เมเนียมมีปัญหาเกี่ยวกับการไหลของกระแสไหลย้อนกลับ (reverse leakage current)
ประวัติ

เยินส์ ยาคอบ แบร์ซีเลียส นักเคมีชาวสวีเดนเตรียมซิลิคอนในรูปธาตุอิสระได้ในปี ค.ศ. 1823 โดยผ่านซิลิคอนเตตระฟลูออไรด์ (SiF4) ไปยังโลหะโพแทสเซียมที่ร้อนแดง และเขาสามารถเตรียมธาตุนี้ได้จากปฏิกิริยาระหว่างโพแทสเซียมฟลูออซิลิเกตและโพแทสเซียมด้วย
เป็นไปได้ว่า โฌแซ็ฟ หลุยส์ แก-ลูว์ซัก และ หลุยส์ ฌัก เธนาร์ อาจเตรียมซิลิคอนอสัญฐานที่ไม่บริสุทธิ์โดยวิธีเดียวกันกับแบร์ซีเลียส ในปี ค.ศ. 1809
ซิลิคอนในรูปผลึกเตรียมขึ้นเป็นครั้งแรกโดยอ็องรี เอเตียน แซ็งต์-แคลร์ เดวีลล์ ในปี ค.ศ. 1854 โดยนำโซเดียมอะลูมินัมคลอไรด์เหลวที่ไม่บริสุทธิ์ (มี Si ประมาณ 10 %) มาแยกสลายด้วยไฟฟ้า
สารประกอบ

ซิลิคอนไดออกไซด์ - SiO2 ใช้ในการทำกระจก
ซิลิคอนไนไตรต์ - Si3N4
ซิลิคอนฟอสไฟต์ - Si3P4
ซิลิคอนเททระโบไรด์ - SiB4
ซิลิคอนเฮกซะโบไรด์ - SiB6
ซิลิคอนอะลูมิไนด์ - SiAl4
อะลูมิเนียมซิลิเกต - 3Al2O32SiO2
โซเดียมฟลูออโรซิลิเกต - Na2SiF6
ตะกั่ว(II)เฮกซะฟลูออโรซิลิเกต - PbSiF6
ซิลิคอน - Si
ประโยชน์ > ซิลิคอนและโลหะผสม

การประยุกต์นำซิลิคอนบริสุทธิ์ที่มีมากที่สุด คือ การผสมกับอะลูมิเนียม เพื่อหล่อทำชิ้นส่วนรถยนต์ (เป็น 55% ของการใช้ทั่วโลก)
การประยุกต์นำซิลิคอนบริสุทธิ์ที่มีมากเป็นอันดับ 2 คือเป็นวัตถุดิบเพื่อผลิตซิลิโคน (40% ของการใช้ทั่วโลก)
ซิลิคอนบริสุทธิ์ใช้ผลิตซิลิคอนบริสุทธิ์พิเศษสำหรับการประยุกต์ทางอิเล็กทรอนิกส์ด้วย
สารกึ่งตัวนำ - ซิลิคอนบริสุทธิ์พิเศษสามารถผสม (doping) กับธาตุอื่น ๆ เพื่อเปลี่ยนผลสนองทางไฟฟ้า โดยควบคุมจำนวน และประจุ (บวกหรือลบ) ของตัวนำไฟฟ้า ซึ่งจำเป็นสำหรับทรานซิสเตอร์ เซลล์สุริยะ เครื่องตรวจจับ (semiconductor detectors) และอุปกรณ์กึ่งตัวนำอื่น ๆ ที่ใช้ในอิเล็กทรอนิกส์
โฟโตนิกส์ - ซิลิคอนสามารถใช้เป็นรามันเลเซอร์ (Raman laser) เพื่อผลิตแสงความถี่เดียว (coherent light) (อย่างไรก็ดี เป็นแหล่งแสงที่ไม่มีประสิทธิภาพ)
แอลซีดีและเซลล์สุริยะ - ซิลิคอนอสัณฐานที่ผสมไฮโดรเจนใช้อย่างกว้างขวางในการผลิตอิเล็กทรอนิกส์ราคาต่ำและพื้นที่ใหญ่ เช่น ใน แอลซีดี และยังอาจนำไปใช้ในเซลล์สุริยะแบบฟิล์มบางที่มีราคาต่ำและพื้นที่ใหญ่
เหล็กกล้าและเหล็กหล่อ - ซิลิคอนเป็นสารประกอบสำคัญของเหล็กกล้าบางชนิด และใช้ในการผลิตเหล็กหล่อโดยใส่เป็นโลหะผสมเหล็กและซิลิคอน หรือ ซิลิคอนกับแคลเซียม
ประโยชน์ > สารประกอบซิลิคอน

การก่อสร้าง: ซิลิคอนไดออกไซด์หรือซิลิกา ในรูปของทรายและดินเหนียวเป็นส่วนผสมที่สำคัญของคอนกรีตและอิฐ และใช้ในการผลิตซีเมนต์
เครื่องปั้นดินเผา/เครื่องเคลือบ - ซิลิคอนเป็นสารที่ทนต่อความร้อนได้ดีที่ใช้ในการผลิตอุณหภูมิสูง และสารประกอบซิลิเกตใช้ในการผลิตเครื่องเคลือบ และเครื่องปั้นดินเผา
กระจก - ซิลิกาจากทรายเป็นส่วนประกอบหลักของกระจก กระจกสามารถทำเป็นรูปต่าง ๆ ได้มากมายและมีคุณสมบัติกายภาพที่แตกต่างกัน ซิลิกาเป็นวัตถุหลักในการผลิตกระจกหน้าต่าง บรรจุภัณฑ์ ฉนวน และสิ่งของอื่น ๆ ที่เป็นประโยชน์
สารขัด - ซิลิคอนคาร์ไบด์เป็นหนึ่งในสารขัดที่มีความสำคัญที่สุด
วัสดุทางการแพทย์ - ซิลิโคนเป็นสารประกอบที่ยืดหยุ่น มีพันธะซิลิคอน-ออกซิเจน และ ซิลิคอน-คาร์บอน และใช้ในวงกว้างขวางเช่น ซิลิโคนเสริมหน้าอก และ คอนแทกต์เลนส์ รวมถึงการประยุกต์อื่น ๆ ด้วย
ซีเปียแอนด์โอโมเดลลิงไลฟ์คอนเสิร์ต

ซีเปียแอนด์โอโมเดลลิงไลฟ์คอนเสิร์ต (อังกฤษ: Sepia & O Modeling Live Concert) เป็นอัลบั้มบันทึกการแสดงสดจากงานไฮเนเกนแฟตเฟสติวอล (อังกฤษ: Heineken Fat Festival 2) ณ ห้างสรรพสินค้า อิมพิเรียล ลาดพร้าว เมื่อวันที่ 3 พฤศจิกายน พ.ศ. 2545 การแสดงสดครั้งนี้เป็นการแสดงสดครั้งสุดท้ายของ ซีเปีย ก่อนที่พวกเขาจะแยกย้ายกันไป เจษฎา สุขทรามร ได้ร่วมกับ พิจิกา จิตตะปุตตะ จนกลายมาเป็น ดูบาดู
รายชื่อเพลง

พี่ปีสองรักน้องปีหนึ่ง
ขาว
บินลาเดน
ปู๊น ปู๊น
A Bug's Live
คืนวันศุกร์
8664880
อยากอยู่กับเธอทั้งคืน
Dead God
มันอยู่สุราษฎร์
เกลียดตุ๊ด
นม
ไข่หงษ์
| ด ค กซีเปีย |
| --- | --- |
เจษฎา สุขทรามร  •  ภานุ กันตะบุตร  •  เอกพงศ์ เชิดธรรม  •  ทวิพล สุดารา
อัลบั้ม: Two Eggs (2538)  •  ไม่ต้องใส่ถุง (2543)
อีพีและซิงเกิล: เกลียดตุ๊ด (2537) •  เหี้ยครองเมือง (2554)
บันทึกการแสดงสด: เล็ก ชิ้น สด (2544 )  •  Sepia & O Modeling Live Concert (2546)
ดูเพิ่มเติม: ดูบาดู  •  โยคี เพลย์บอย •   สนามหลวงการดนตรี
ซีเควนเซอร์

ซีเควนเซอร์ หรือ การจัดลำดับดนตรี (อังกฤษ: music sequencer หรือ sequencer) เป็นอุปกรณ์หรือโปรแกรมเขียนเพลงที่สามารถจัดลำดับโน๊ตเพลงขึ้นมาเองได้ ผ่านในการบันทึกหลายรูปแบบ เช่น CV/gate, MIDI หรือ โอเพนซาวด์คอนโทรล (OSC) บางครั้งสามารถใช้ระบบข้อมูลอัตโนมัติผ่าน DAW หรือปลั๊กอินอื่นๆ